[Rakokiven koulun kestävän kehityksen toimintasuunnitelma](https://peda.net/lahti/koulut/moysa/v2/kkks/mkkl2" \t "_blank)

Rakokiven koulussa huomioidaan seuraavat kestävään kehitykseen liittyvät asiat:

Luonto- ja ympäristökasvatus:

* Rakokiven koulu sijaitsee Nastolan harjumaisemassa.  Sijainti on hyvä oppimisympäristö erilaiselle luonnossa tapahtuvalle toiminnalle eri vuodenaikoina. Koulumme käyttää myös Rakokiven urheilualueen metsää, Turranmetsää sekä pururataa luonnontieteiden sekä liikunnan opiskelussa.

Kestävän kulutuksen kasvatus:

* Rakokiven koulu toimii uusissa tiloissa monitoimitalo Loistossa, jossa sähkön- ja vedenkulutuksen laitteistot ovat uusia ja nykyaikaisia. Henkilökunta ja oppilaat yrittävät omalla toiminnallaan säästämään vettä ja sähköä. Opettajia ohjeistetaan kaikkien sähkölaitteiden oikeaan ja säästävään käyttöön. Veden- ja sähkönkulutusta seurataan rehtorin ja kiinteistönhoitajien toimesta.
* Koulusta löytyy jätekatos, jossa on asianmukaiset lajitteluastiat erilaiselle jätteelle. Luokissa ja opettajien huoneissa on selkeät lajitteluohjeet ja astiat eri jätteille.
* Oppilaita ohjataan oikeaan lajitteluun kouluarjessa. Apuna tässä on mm. Päijät-Aterian Hukka-sovellus, joka visualisoi ruokahävikkiä.
* Opettajat käyttävät erilaisia kierrätys- ja luonnonmateriaaleja monipuolisesti erityisesti taitoaineissa.
* Oppikirjoja on kierrätetty useita vuosia.
* Turhaa kopiointia vältetään.
* Henkilökunta on järjestänyt oppilaille hauskoja lajittelutehtäviä ja myös valmista tehtävämateriaalia on lainattu eri toimijoilta kestävän kehityksen havainnollistamiseksi.
* Jokaiselle luokka-asteelle on suunniteltu ja tehty ikätasoisia kestävään kehitykseen liittyviä tuntikokonaisuuksia.

Oppilaiden osallisuus sekä yhteisöllisyys:

* Koulussamme toimii oppilaskunta. Oppilaskunta osallistuu aktiivisesti koulun viihtyvyyden parantamiseen. Oppilaskunta on valvonut mm. ruokailun biojätteen vähentämistä (biopoliisit) sekä oikeaa lajittelua. Oppilaskunta voi järjestää valvontaa esim. pyörien oikeista paikoista sekä heijastimien käytöstä. Oppilaskunta on järjestänyt myös koko koulun tapahtumia esim. vappujuhlat ja hyvien sanojen viikko.
* Oppilaskunta on mukana luokkaviihtyvyyden kartoituksessa. Oppilaat osallistuvat yhteisöllisen oppilashuollon toimintaan säännöllisesti.
* Ensimmäisen luokan oppilaat saavat syksyllä oman koulukummin. Kummioppilaiden kanssa kokoonnutaan ja toimitaan erilaisin tavoin.
* Uuden OPS:n myötä oppilaiden osallisuus on lisääntynyt kaikissa oppiaineissa.
* Yhteinen roskienkeräystempaus vuosittain.

Yhteistyö eri toimijoiden kanssa:

* Kehitämme yhteistyötä uuden monitoimitalon käyttäjien kanssa. Mm. esiopetus ja alkuopetus aloittavat lähiympäristöä hyödyntävän yhteistyön.
* Vanhempaintoimikunta kokoontuu säännöllisesti muutaman kerran lukukaudessa. Vanhempaintoimikunta on ollut aktiivisena osallistujana kodin- ja koulun päivässä. Lisäksi jokainen luokka osallistuu koulun yhteisiin tapahtumiin. Monet luokat järjestävät bulliksia kartuttaakseen leirikoulukassaansa. Nämä ovat merkittävästi lisänneet koulun ja kodin välistä yhteistyötä.
* Koulumme oppilaita on perinteisesti osallistunut esim. Tuikkujahtiin.
* Vanhempaintoimikuntaa haastetaan miettimään, voisiko vanhempien työpaikoilta mahdollisesti jäävää käyttökelpoista materiaalia saada koululle hyötykäyttöön esim. vanu yms. Paljon on saatukin lahjoituksia.
* Palolaitos järjestää 112-koulutuksen tokaluokkalaisille.
* Iltapäivätoiminta toimii keke-hengen mukaisesti.
* Koulumme tekee yhteistyötä seurakunnan, nuorisotoimen sekä erilaisten kerhotoimijoiden kanssa.
* Luokat osallistuvat vuosittain kaupungin järjestämään kulttuurikasvatusohjelmaan sekä Isorannan leirikeskuspäiviin. Tämän lisäksi luokat järjestävät omia retkiä. Kaikkiin lähellä oleviin retkikohteisiin kuljetaan kävellen tai polkupyörillä.

Lukuvuoden tavoitteet:

* Opettelemme käyttämään uutta koulua ja sen kestävän kehityksen mahdollisuuksia sujuvasti osana arkea.
* Hyödynnämme opetuksessa ympäristökaupunkivuoden teemoja ja osallistumme tapahtumiin mahdollisuuksien mukaan
* Opiskelemme ympärisökaupunki-teemalla syksyn MOK-viikon
* Syksyn, talven ja kevään liikuntatunteja järjestetään paljon Rakokiven metsäalueella (suunnistus, marjaretket, hiihto, luistelu, lintujen ja kasvien tarkkailu, retkeily lähimaastoon).
* Kolmas-ja neljäsluokkalaiset vierailevat kaupungin leirikeskuksessa Isorannassa.
* Erilaisia projekteja ja oppituntikokonaisuuksia pyritään järjestämään myös ulkona maastossa ja metsässä.
* Lähiympäristöä käytetään edelleen aktiivisesti opetuksessa. Tähän voivat olla apuna Ulos oppimaan-materiaalit sekä mahdolliset koulutukset.
* Kaikissa koulun tiloissa on selkeästi merkityt lajitteluastiat ja selkeät ohjeet lajittelusta.
* Lisätään yhteistyötä Lahden seudun ympäristöneuvonnan kanssa.
* Käytetään PHJ:n neuvontamateriaaleja.